**Pályázati tudnivalók**

A pályázati ajánlatot írásban, 2017. július 25.-én 16.00 óráig kell lezárt borítékban a **Gyöngyösi Várostérség Fejlesztő Kft**-hez kell benyújtani, **Gyöngyös Fő tér 10.**

A borítékra kérem ráírni a pályázati azonosítószámot.

**A pályázati tárgyalás időpontja és helye:**  2017. július 26. 10.00 óra

 (külön értesítés nélkül)

Az általános jogszabályokon (Ptk. stb.) kívül az ügyletre alkalmazni kell az 1993. évi LXXVIII. tv. 36. §. (2) bekezdését és Gyöngyös Város Képviselő-testülete 1/2013. (II.4.) önkormányzati rendeletének (továbbiakban: R.) a helyiségbérlet szabályairól szóló IV. fejezetét is.

1. A R. 15.§ (1) és az 51. §. (1) bekezdése alapján a leendő bérlő a szerződés megkötésekor óvadékot köteles fizetni, melynek mértéke a szerződés megkötésekor irányadó kéthavi bérleti díjnak megfelelő összeg.
2. A bérbeadó a pályázati tárgyaláson résztvevők közül azt hirdeti ki a pályázat nyertesének, aki a legmagasabb bérleti díjra tett ajánlatot, aki az előnyben részesített tevékenység folytatására tett ajánlatot, ha több pályázat érkezik be és az ajánlati árak különbsége nem haladja meg a 10%-ot, az ajánlatok nyílt versenyeztetésére kerül sor a pályázati tárgyalás hatálya alatt. A versenyeztetés eredményes, amennyiben bármelyik pályázó, összességében, magasabb értékű ajánlatot tesz az őt követőnél
3. A pályázati tárgyaláson csak az a pályázó vehet részt, aki pályázati ajánlatát az előírt tartalommal és határidőben benyújtotta, illetve aki a pályáztató számlájára, a pályázati tárgyalás időpontjáig hitelt érdemlően elutalta, vagy a pénztárába befizette az óvadék-előleget. Az óvadék-előleg a nem nyertes pályázónak 5 munkanapon belül visszafizetésre kerül, a nyertes pályázó óvadék-előlege beszámításra kerül az 1. pontban előírt óvadékban.
4. A bérlő kiválasztása a pályázók közül nyilvános pályázati tárgyaláson történik. Tárgyalás nélkül történik a bérlő kiválasztása, ha csak egy érvényes pályázati ajánlat érkezett be.
5. Ha a nyertes ajánlattevő a bérbeadásra vonatkozó rendelkezés közlését követő 15 napon belül neki felróható okból nem köt szerződést a bérbeadóval, a szerződés megkötésének jogát elveszti, ebben az esetben az óvadékelőleg biztatási kár jogcímén nem kerül visszafizetésre.
6. A nyertes ajánlattevő kiesése esetén a sorrendben a legkedvezőbb ajánlatot tevők – a végső ajánlatuk fenntartása mellett – az előző bekezdésben meghatározott feltételekkel köthetnek a helyiségre bérleti szerződést.

**Az a pályázó, aki a pályázati tárgyaláson nem vesz részt, a pályázati tárgyalásból önmagát kizárja!**